Nyeste Skilderie af Kiøbenhavn, 1813-07-27
London, d. 8 Julii. Moniteuren indeholde Budskab fra Prasidenten for de forenede Stater, ved Kongressens Aabning d. 25 Maji. Dets væsentlige Jndhold er følgende: Præsidenten tilkjendegiver Senatets Medlemmer og Repæsentanternes Huus, at Keiseren af Rusland har tilbudet en formelig Mægling imellem de forenede Stater og Storbritanien; at Forslaget er bleven antaget og 3 med Fuldmagt forsynede udmærkede Personer udnævnte til Fredsunderhandlere. De bleve tillige bemyndigede til at slutte en Handelstractat imellem begge Lande. Begge Envoyerne ere afreiste til deres Colloga i Petersborg. Tiden ene kan lære hvorledes Udfaldet vil blive. Der gives ingen retfærdig Grund at foretrække Fortsættelsen af Krigen med de forenede Stater for de Betingelser, under hvilke de ere beredte til at ende den. - Det engelske Cabinet maa være overbevist om, at i Henseende til det vigtige Spørgsmaal om Matrospræsningen, hvorpaa Krigen især grunder sig, Visitation og Borttagelsen af engelske Undersaatter, eller Eiendom paa aaben Sø, ikke er nogen Krigførendes Ret, der hidrører fra Folkeretten, og det er øiensynligt, at Visitation eller Brug af Vold, ombord paa en uafhængig Magts Skib, i aaben Sø, hverken i Krigs eller Fredstider vil af en anden Magts Love, eller Autoritet sauctioneres. Præsidenten meente, at naar den retfærdige, paa de af ham fremsatte Betragtninger grundede Forventning, svarer til Udfaldet, kan en billig Fred ikke være mere langt borte. Men det eneste Middel hertil er den eftertrykkeligste Brug af Krigen. Det er saa meget mere nødvendigt, som den Maade, hvorpaa Krigen føres af Fienden, forøger sammes vilde Raserie paa den ene Grændse ved Plyndringssystemet og paa den anden ved Brand. Præsidenten giver derpaa en Fremstilling af de forenede Staters Sø og Landmagts glimrende Daad, og gaaer derfra over til Financernes Tilstand. De fra 1 Oct til 31 Martii i Skatkamret afleverede Summer, med Jndbegreb af Skatkammerbeviser, hidrørende fra Laan, der i Kongressens sidste og næst foregaaende Sæde ere blevne authoriserede, beløbe sig til 16,412,000 Dollars. Udgivterne i denne Mellemtid beløb sig til 15,920,000, og den 1 April befandt sig i Skatten den Sum 1,857,000 Dollars. Laanet af 16 Millioner Dollars, som ved Acten af 8 Februarii er bleven negocieret. Af denne Sum er over 1 Mill. Dollars førend d. 1 April flydt ind i Skatten, og den udgjør en Deel af ovenanførte Jndtægt. Den øvrige Deel af dette Laan, der næsten beløber sig til 15 Millioner Dollars, ligesom og Summen af 6 Millioner Skatkammerbeviser, og den sandsynlige Jndtægt af Told og Jorders Salg, der beløbe sig til 9 Mill. og tilligemed de øvrige, udgjøre i det Hele 29 Mill. Dollars, hvilke i de sidste 9 Maaneder af indeværende Aar maa oppebæres, ville være nødvendige til at dække de allerede authoriserede Udgivter og Forpligtelser i Henseende til den offentlige Gield. Disse Forpligtelser anslaaes i denne Tid til 10 1/2 Mill. Dollars. Disse, samt 1 Mill. for de civile, blandede og diplomatiske Udgivter, saavel for det Udvortes, som det Jndvortes, og 17,800,000 Dollars for Sø- og Militairudgivterne med Jndbegreb af de Krigskibe, der skulle bygges, ville i Slutningen af næste Aar lade et lignende Sum blive i Skatkamret som d. 1 April f. A. En Deel af denne Sum kan betragtes som en Hielpekilde til at dække overordentlige Udgivter, foruden de allerede ovenanførte Summer; en ny Hielpekilde til hvilket somhelst Tilfælde, aabnes i den Sum af 1 Mill. Dollars, hvis Laan er bleven autoriseret af Staten Pensylvanien, men som endnu ikke er kommen istand. - Laanet af 10 Mill. er ikke bleven contraheret til ringere end 7 1/2 PC.